钦定古今图书集成/明伦汇编/闺媛典/第087卷 > 王道明妻易氏〈张氏杨氏张氏附〉
## 钦定古今图书集成/明伦汇编/闺媛典/第087卷 > 王道明妻易氏〈张氏杨氏张氏附〉

按《袁州府志》：“易氏，宜春人，廪生王道明妻。性温淑，孝
事舅姑。癸未冬，避贼远村，为左兵所获，牵其手，易愤
骂曰：‘吾手岂可污’！夺刀自断之，复曰：‘何不速杀我’？贼
遂杀之。事平，有司旌表。同时彭汝明妻张氏，诸生彭
汝听妻杨氏、彭汝楫妻张氏，俱以不从遇害。”